《乐清》
明代·徐庸

人生天地间，所乐各不同。诗书乐在心，德义乐在躬。

羡君独乐清，乐清世稀有。千古方何人，夷齐可为友。

松梅绕其居，芝兰满阶除。红尘绝来往，白云长卷舒。

钩帘明月生，披襟好风入。最爱九皋禽，徘徊自翔集。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。